IISRAELI MÄED
Tere tulemast taas ühisele palvereisile Iisraeli mägedele.
Saatesarjas valmistame regiooni palves
Iisraeli põhjapoolsete hõimude ehk Efraimi naasmiseks.
Jeesus, ole meile giidiks,
ja aita meil näha asju nii nagu Sina neid näed.
Palume selgi reisil endiselt andeks patte,
mis viisid põhjapoolse kuningriigi Iisraeli
ehk Efraimi pagendamiseni siit.
Võime kristlastena neid patte andeks paluda,
kuna meil on õnnestunud korrata kõiki Efraimi patte.
See on meie kuues palvereis.
Seekord lähme palvetama põhjapoolse Iisraeli kuningriigi
viimaseimasse ja pikaajalisimasse pealinna Samaariasse.
Palume seal andeks patte,
kuhu kuningas Ahab koos naise Iisebeliga Efraimi juhatas.
Räägime sellest teel pikemalt.
50 aastat pärast Saalomoni kuningriigi jagunemist
sai põhjapoolse Iisraeli kuningaks sõjapealik Omri.
Omri valitses 12 aastat
ja oma valitsusaja keskel ehitas ta Iisraelile uue pealinna.
Piibel räägib nii:
Ta ostis Semerilt kahe hõbetalendi eest Samaaria mäe;
ta ehitas mäe peale linna
ja nimetas linna, mille ta oli ehitanud, Samaariaks,
mäe omaniku Semeri nime järgi." 1Ku 16:24
Räägi, Mia, kus me nüüd oleme?
Pöördusime seekord läände viivalt peateelt ära
veidi enne Barkanit. Oleme teel põhja poole.
Samaaria linna on siit ca pooletunnine tee.
Mis juhtus pärast Omri valitsusaega?
Omri järel sai kuningaks tema poeg Ahab.
Temast räägib 1Ku 16:30-33:
"Aga Ahab, Omri poeg, tegi kurja Issanda silmis,
rohkem kui kõik need, kes enne teda olid olnud.
Kas sellest veel vähe oli, et ta käis Nebati poja Jerobeami pattudes?
Ta võttis naiseks Iisebeli, siidonlaste kuninga Etbaali tütre,
ja läks ning teenis Baali ja kummardas teda.
Ja ta püstitas Baalile altari Baali kotta,
mille ta Samaariasse oli ehitanud. Ja Ahab valmistas Ashera kuju.
Ahab tegi Issanda, Iisraeli Jumala vihastamiseks
veel rohkem kui kõik Iisraeli kuningad, kes enne teda olid olnud."
Mia, kus me nüüd oleme?
See on Palestiina küla Funduq, mis on populaarne ostukeskus.
Milline oli Ahabi ja naaberrahva seast võetud naise Iisebeli suhe?
Piiblis on selle kohta näide.
Ahabi talvepalee kõrval, Jisreeli orus, oli viinapuuaed,
mille omanik oli kohalik Naabot.
Ahab tahtis seda endale juurviljaaiaks, kuid Naabot ei andnud.
1Ku 21:4-7: "Ja Ahab tuli oma kotta, tusane ja raevutsev vastuse pärast,
mille jisreellane Naabot oli temale andnud, öeldes:
'Ma ei anna sulle oma vanemate pärisosa!'
Ja ta heitis voodisse, pööras oma näo ära
ega söönud leiba.
Siis tuli ta naine Iisebel tema juurde ja küsis temalt:
'Mispärast on su vaim nii vaevatud, et sa leibagi ei söö?'
Ahab vastas temale: 'Sellepärast et ma rääkisin jisreellase Naabotiga
ja ütlesin temale: Anna mulle oma viinamägi raha eest,
või kui sulle meeldib, siis ma annan sulle selle asemele teise viinamäe!
Aga tema vastas: Ma ei anna sulle oma viinamäge!'
Siis ta naine Iisebel ütles temale:
'Vist ikka sina valitsed praegu Iisraeli üle?
Tõuse üles, võta leiba ja su süda olgu rõõmus!
Mina ise annan sulle jisreellase Naaboti viinamäe.'"
Iisebel kirjutas Ahabi nimel kirju, pitserdas tema pitseriga,
ja korraldas Naaboti mõrva. Nii sai Ahab oma viinapuuaia.
Mia, kuhu me nüüd jõuame?
Nähtav küngas on see, mille Omri Semerilt ostis.
Samaaria linna varemed on selle tipus.
Läbime palestiinlaste Sabastia küla.
Selle nime andis Herodes Suur juba enne Jeesuse aega.
Autoga pääseme siiani.
Siit kõnnime tänasesse palvepaika.
Kogu mägi on täis varemeid,
kuid välja on neist kaevatud vaid murdosa.
Jõudsime tänasesse palvepaika.
Jyrki, mis koht see on?
Samaaria linn oli põhjapoolse riigi Iisraeli pealinn
ca 150 aastat, ehk enamiku selle 200-aastasest ajaloost.
Piibel mainib seda ca 100 korda.
Oleme siin Omri ja Ahabi ehitatud palee varemeil.
Siin veedetud luksuslikust elust räägib see,
et Piibel nimetab seda Elevandiluupaleeks.
Kaevetöödel on leitud siit palju elevandiluud.
Eelmises saates vaatasime, kuidas põhja kuningriik Iisrael
ehk Efraim ühines võitlema Jumala rahva vaenlasega.
Efraim läks veelgi kaugemale.
Ta tervitas vaenlast oma piirides ja heitis sellega ühte.
Jumal on teinud oma rahvaga igavese lepingu.
Jumal võrdleb oma rahvaga tehtud lepingut abieluga,
kus kaks teineteist armastavat poolt sügavalt üheks saavad.
Nii näeb Jumal seda, kuidas Ta tahab oma rahvaga elada.
Efraim ehk põhja kuningriik Iisrael ei jäänud Jumalale truuks.
Jumal võrdleb Efraimi vaimset hoorust abielurikkumisega.
"Aga otsekui naine on truuduseta oma eluseltsilise vastu,
nõnda olete teie, Iisraeli sugu, olnud truuduseta minu vastu,
ütleb Issand." Jr 3:20
Naise truudusetus tähendab,
et ta laseb abikaasa asemel sisse kellegi teise ja ühtib temaga.
Jumala rahvas võttis vastu teise jumala ja ühines sellega.
See, kelle abikaasa on teisega ära läinud, teab,
mis tunne see on.
Sama tunne oli ka Jumalal, kui Tema rahvas Ta maha jättis
ja asemele ebajumala valis.
Jumal rääkis Jeremija 2:11-13:
"Kas on ükski rahvas vahetanud oma jumalaid,
kuigi need ei olegi jumalad?
Aga minu rahvas on vahetanud oma Aulise selle vastu, millest pole abi.
Hämmastu sellest, taevas,
vabise väga, ütleb Issand.
Sest mu rahvas on teinud kahekordse süüteo:
minu, elava vee allika, jätsid nad maha,
et raiuda enestele kaevusid, pragulisi kaevusid, mis ei pea vett."
Hooruse valinud põhja kuningriik Iisrael ehk Efraim
sai omale ka vastava valitseja.
Kuningas Ahab võttis naiseks siidonlanna Iisebeli,
kes oli ebajumalakummardaja.
Ahab lasi Jumala rahva sekka midagi, mis oleks pidanud välja jääma.
Ta ei lasknud üksnes sisse, vaid ühines Jumala rahva vaenlasega
ja lasi selle vaenlase isegi Jumala rahva valitsejaks.
Hoorav rahvas sai hoorava juhi,
kes viis selle üha sügavamale hoorusse.
Iisebeli juhtimisel hakkas Efraim teenima Iisebeli ebajumalat Baali,
kelle kummardamise juurde käis ka seksuaalne hooramine.
Iisebel pidas ülal ka sadu Baali prohveteid,
kuid Jumala prohveteid ta kiusas taga ja tappis.
Tänase kristlaskonna olukord ei näi palju parem olevat.
Juba esimestel sajanditel ühines kristlus kreeka filosoofiaga.
Kirikuisa Augustinuse kohta öeldakse näiteks,
et ta tegi märkimisväärset tööd kristluse ja filosoofia ühtlustamises.
Filosoofia järel sisenes kristlusse ka humanism, inimese ülendamine.
Humanismiga jäeti Jumala Sõna kõrvale
ja ka seksuaalne hoorus on võetud kirkusse ja selle kaitse alla.
Näiteks Soome Evangeelne Luterlik Kirik
on aktsepteerinud preestriteks hoorussuhtes elavaid
või avalikult homosuhtes olijaid.
Nendega koostööst keelduvaid kirikuteenreid ähvardab vallandamine.
Vaenlane on taas Jumala rahva sekka võetud
ja seda valitsema lastud, nagu kunagi Iisebeli.
Ruumi tegemine hoorusele, olgu seksuaalsele või vaimsele,
on väga tõsine asi.
Hoorus teeb sind üheks valega ja seob selle külge.
Hoosea kirjutas:
"Sest nüüd, Efraim, oled sa teinud hooratööd,
Iisrael on ennast roojastanud.
Nende teod ei luba neil pöörduda oma Jumala poole,
sest nende sees on hooruse vaim ja nad ei tunne Issandat." Ho 5:3-4
Palume andeks enda, kristlaskonna ja Efraimi eest,
et oleme sõlminud valesid liite
ja võtnud enda sisse seda, mis oleks pidanud välja jääma.
Isa, palun andeks kristlaskonna ja Efraimi eest,
et Sinu rahvast on lastud valitsema väljastpoolt valitud isikuid,
kes ei tohiks kuidagi osaleda.
Andesta, et oleme ühendanud, Isa, Sinuga,
filosoofiast ja humanismist lähtuvaid mõtteid
ning oleme hakanud nende järgi uskuma ja elama.
Anna andeks meie vaimne hoorus
ning loobumine Sinust ja Sinu sõnast.
Isa, palun andeks iseenda, kristlaskonna ja Efraimi eest
kõiki hoorusmõtteid ja abieluvälist seksi.
Anna andeks, kus ma pole suutnud oma mõttemaailmas või tegudes
puhtalt elada, vaid olen hooruse oma ellu lasknud.
Isa, palun andeks enda, kristlaskonna ja Efraimi eest,
kus oleme aktsepteerinud vaimset hoorust Sinu rahva seas,
ja sallinud neid, kes juhivad Sinu rahvast Sinust loobuma.
Kui Jumala rahvas avas end vaenlasele teda vastu võtma,
saatis vaenlane sinna inimese,
kelle kaudu ta sai suurimat hävingut tuua.
Iisebel on seepärast selge kuvand vaenlase sihtidest Jumala rahva seas
ja kuidas see võimukasutus Jumala rahva seas välja näeb.
Iisebel ei rahuldu vaid selle valitsemisega,
mis tema vastutada anti, vaid tungib teistegi aladele,
ning hakkab tegema asju teise eest.
Iisebel toob oma kontrolli sinna, kus peaks valitsema Jumal.
Eriti on ta vastu neile, keda kannab Jumala Vaim.
Ahabi poja asemel kuningaks võitud sõjapealik Jehu
hävitas Jumala käsu peale põhjapoolsest Iisraeli riigist
kõik Ahabi meessoost järglased. Tütred aga jäid ellu.
Iisebeli tütardes nähtub seetõttu otsest meestevihkamist.
Tütar Atalja anti naiseks lõunasse, Juuda kuningannaks,
ja ta lasi seal tappa pea kõik Taaveti dünastia mehed.
Efraimi keskele jäi aga elama Iisebeli uhke ja mehi põlgav hoiak.
Ca 100 aastat hiljem kuulutas prohvet Aamos Samaaria naistele:
"Kuulge seda sõna, Baasani lihavad lehmad,
kes te olete Samaaria mäel, kes te rõhute viletsaid
ja teete liiga vaestele, kes te ütlete oma isandaile:
'Tooge meile juua!'" Am 4:1
Jumal on andnud abielud pildiks Tema suhtest oma rahvaga.
Selles pildis esindab mees Jumalat ja naine Jumala rahvast.
Paulus kirjutas sellest nii:
"Nagu kogudus alistub Kristusele,
nõnda alistugu ka naised meestele kõigis asjus.
Mehed, armastage naisi,
otsekui Kristus on armastanud kogudust
ja loovutanud iseenese tema eest." Ef 5:24-25
Jumal kaitseb ja armastab oma rahvast.
Seepärast on mehed, kes ei kaitse ega armasta oma naisi,
Jumalale jõledus.
Jeesus aga ei võta naiseks kogudust,
kes usaldamatusest Tema vastu teeb asju Tema eest.
Seepärast on ka naised,
kes Iisebeli kombel oma mehe asju korraldavad,
Jumalale jõledus.
Palume andeks enda ja Efraimi eest kohti,
kus oleme ühinenud Iisebeli teguviisidega.
Isa, palun andeks iseenda ja Efraimi eest,
kus minu lootus inimsuhetes ja abielus pole olnud Sinul,
vaid olen Sinu asemel iseendale lootnud.
Andesta, kus oma usaldamatusest ja turvatundetusest
olen Iisebeli kombel haaranud vastutuse,
mis pidanuks kuuluma, Isa, Sulle, mu abikaasale, või teistele.
Isa, andesta,
kus ma pole austanud teise vaba tahet,
vaid olen korraldanud tema asju oma heaksarvamise järgi.
Isa, andesta, kus olen võtnud ülesandeid
oma mehe või teiste asemel, kuna olen arvanud,
et nad ei saa sellega hakkama.
Isa, andesta mulle ja Efraimile mehi halvustav hoiak
ja viha meeste vastu.
Isa, anna andeks,
kus ma pole õhutanud teisi elama selle kutse järgi,
mille nad on saanud Sinult,
vaid olen püüdnud neid oma mõtete järgi suunata.
Isa, andesta, kus olen tahtnud, et teised minu tahet teeksid,
et mina end turvaliselt tunneksin.
Andesta, kus olen palvetanud,
et teised muutuksid selliseks nagu mina tahan.
Iisebel esindas Efraimis juhti, kes mõtles vaid endale,
ei hoolinud vaestest ega Jumala rahva seisukorrast.
Prohvet Aamos kirjutab:
"Häda teile, kes te peate kaugeks kurja päeva,
aga toote ligidale vägivalla aasta,
kes te magate elevandiluust voodites ja aelete oma asemeil,
sööte talled karjast ja nuumvasikad laudast,
kes te sepitsete laule naabli saatel,
valmistate endile mänguriistu nagu Taavet,
kes te joote karikaist veini ja võiate endid parima õliga,
aga Joosepi hukkumine ei tee teile haiget.
Seepärast viiakse nad nüüd vangi
esimeste viidavate seas
ja nende aelemispeol on lõpp." Am 6:3-7
Lääne ühiskonna ja kiriku vaimne allakäik
on toimunud meie põlvkonna ajal.
Palume andeks kordi, mil oleme Efraimi kombel
keset oma külluslikku heaolu üksnes endale mõelnud.
Isa, palun andeks iseenda, kristlaskonna ja Efraimi eest,
kus me pole muretsenud Sinu rahva kokkuvarisemise pärast.
Andesta, kus oleme vaadanud pealt,
kui su rahva juhid ja ühiskond on tõstnud kõrvale Sinu ja Su Sõna,
ning me pole võtnud oma kohta
ega Sinu meele järgi kurvastanud ja meelt parandanud.
Isa, andesta mulle, kristlaskonnale ja Efraimile,
et olen elanud oma isekuse ja naudingusoovi järgi.
Andesta, et olen teistest nii vähe hoolinud.
Isa, palun andeks iseenda ja Efraimi eest,
kui olen mõelnud vaid endale ega pole hoolinud vaestest.
Iisebel poleks kunagi pääsenud Jumala rahvast juhtima,
kui talle poleks seestpoolt ust avatud.
Jumal tahab, et iga inimene
teostaks maa peal Jumala meelevalda.
Igaühel on oma ülesanne.
Iisraeli kuningas Ahab oli saanud Jumalalt valitsuse ühe rahva üle.
Ahabi põhiprobleemiks oli see,
et ta ei säilitanud Jumala antud meelevallapositsiooni,
vaid andis selle ära.
Alati, kui inimene loovutab Jumala antud vastutuse,
satub see kellegi kätte, kellele see ei kuulu
ja Jumala vaenlane haarab selle oma kasutusse.
Efraimi vaimne juhiamet läks Iisebelile.
Jumal pidas siiski ka Ahabit vastutavaks selle eest,
mida Iisebel tegi näiteks Naabotiga.
Ahabi probleem oli selles,
et ta tegutses selle järgi, mis parajasti hea tundus.
Tema tõeline jumal oli naudingutunne.
Ahab kuulas Jumala asemel tundeid juba Iisebeli naiseks võttes.
Selle loomuliku tagajärjena võttis Iisebel Ahabi elus Jumala koha.
Pärast võimu saamist, hakkas Iisebel Efraimi valitsema
ja viis selle ebajumalateenimisse.
Jumala hinnang vastutust vältinud, taandunud
ja naise lõa ostas olevale mehele oli otsekohene.
"Tõesti, ei ole olnud Ahabi sarnast,
kes enese müüs tegema, mis Issanda silmis on kuri,
sellepärast et ta naine Iisebel teda kihutas." 1 Ku 21:25
Ka kristlaskonda on lastud korduvalt juhtima väga valed isikud.
Need, kes oleksid pidanud järgima neile antud Jumala meelevalda
ja kasutama seda Jumala meelevalla tööriistana,
on valinud kergema tee
ja lasknud vaenlasel kasutada võimu oma eesmärkidel.
Seda näeb ka paljudes peredes,
kus Jumala poolt pere peaks seatud mees oma kohalt taandub.
Siis jalutavad perre sisse paljud hävitavad asjad.
Ka kuningas Ahab suhtus hoolimatult oma perre
ja Jumala rahva vaenlasse.
Ahabi ajal piiras Arami kuningas Ben-Hadad Samaaria linna
ning tahtis alandada Ahabit, nõudes talt tema naist ja lapsi.
Jumal õhutas prohveti kaudu Ahabit kahel korral
temast suurema vaenlase vastu minema,
ja mõlemal korral andis Jumal suure võidu.
Ahab püüdis kinni ka tema peret ähvardanud Ben-Hadadi.
Pärast konsulteerimist lasi Ahab ta siiski minema,
ning sõlmis isegi lepingu oma pere vaenlasega.
Jumal saatis prohveti Ahabile selle eest surmaotsust viima.
"Ja ta ütles kuningale: 'Nõnda ütleb Issand:
Et sa lasksid käest ära minu poolt vande alla pandud mehe,
siis peab sinu hing olema tema asemel
ja sinu rahvas tema rahva asemel.'" 1 Ku 20:42
Palume andeks iseenda, kristlaskonna ja Efraimi eest,
kus oleme Ahabi kombel oma autoriteedi käest lasknud,
ning lasknud Jumala vaenlased sisse ja aktsepteerinud sinisilmselt seda,
mis hävitab peret ja Jumala rahvast.
Isa, oled andnud mulle väe valida, kuidas tegutseda.
Andesta, kus ma pole kasutanud oma otsustusvõimet Sinu tahte järgi,
vaid olen selle loovutanud ning järginud teisi inimesi
või oma mugavusigatsust.
Andesta, kus olen vältinud oma vastutust,
ja valinud kergema ja mugavama alternatiivi
Sinu tahte järgimise asemel.
Andesta, kus olen müünud ennast ja oma meelevalla
naudingu ebajumalale.
Isa, andesta, et ma pole hinnanud Sinu antud staatust ja meelevalda,
vaid olen loovutanud selle neile, kellele see ei kuulu.
Andesta, kus olen taandunud Sinu kutsumisest
tuua siia maailma Sinu meelevalda,
ja olen lasknud vaenlase sisse alale, mille andsid mulle valitseda.
Isa, andesta, kus ma pole lasknud oma naisel nõrgem astja olla,
vaid olen veeretanud talle sellist vastutust,
mida oleksin pidanud kandma mina.
Isa, andesta, et olen tihti olnud nii keskendunud oma tegemistele,
et olen jätnud abikaasa ja lapsed üksi hakkama saama,
ning aktsepteerinud asju, mis kahjustavad minu peret.
Isa, andesta, kui olen oma kodus või oma elus
vaenlasele võimu loovutanud.
Andesta, et olen lasknud vaenlase saadetud asjad oma koju.
Jumal lubab Jesaja 1:18 -
"Kuigi teie patud on helepunased, saavad need lumivalgeks;
kuigi need on purpurpunased, saavad need villa sarnaseks."
Nii kuulutan, et kõik need tunnistatud patud
on Jeesuse ohvriverega ära pestud.
Järgmisel korral teeme palvereisi Siilosse.
Lõpetame seal kivide teelt koristamise,
mis on takistanud Iisraeli põhjapoolsete hõimude
ehk Efraimi naasmist.
Palume seal andeks Isa hülgamist.
Võid palves koos meiega järgmist reisi ette valmistada.
Lisaks palvetele
võid osaleda palvereisidel ka neid rahaliselt toetades.
Võid toetada TV7 Eesti kanalit helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri